[Nicolaus Episcopus servus servorum Dei, dilecto filio Yvoni Abbati Monasterii Clun. ad Romanam Ecclesiam nullo medio pertinentis, Matisconensis Diœcesis, salutem et Apostolicam benedictionem. Religionis suadet honestas, et devotionis tuæ promeretur affectus, ut te caritatis brachiis complectentes, personam tuam congruo prosequamur honore, ac munere decoremus gratiæ specialis. Hinc est quod nos tuis supplicationibus annuentes, conferendi primam Tonsuram Clericalem Monachis totius Ordinis Cluniacensis plenam tibi, qui in Sacerdotem ordinatus esse dignosceris, concedimus auctoritate præsentium facultatem, præsentibus post quinquennium minimè valituris. Nulli ergo, etc. Datum Romæ, apud sanctum Petrum X. Kalendas Februarii, Pontificatus nostri anno II.]